**ZK/1-12/2022.**

 **Határozat: 50-52**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2022. április 05-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. április 05-én** 08,38 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János, Vlasicsné Dörgönye Márta képviselők, Dr. Szentgyörgyvölgyi Eszter jegyző.

Tanácskozási joggal jelen van: Torma László aljegyző, Dr. Csetneki Gábor ügyvéd és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 7 képviselőtestületi tag az ülésen jelen van.

Jegyzőkönyv hitelesítőknek javasolja: Végh Andor János és Vlasicsné Dörgönye Márta képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 7 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 1 napirendi pontra tett javaslatot, melyet ismertet:

**Napirend:**

 **1.** **Zalakarosi Fürdő Zrt. vezérigazgató munkaviszonyával kapcsolatos
 döntés meghozatala ZÁRT** Előadó: Novák Ferenc polgármester

Novák Ferenc: Javasolja felvételre és nyílt ülésen tárgyalni a 2. számú Pályázat benyújtás a Zalakaros Liget u. 28/B. szám alatti műfüves sportpálya felújítása tárgyában című napirendi javaslatot, a 3. számú A zalakarosi Egészségház orvosi rendelő működéséhez szükséges eszközök beszerzése című napirendi javaslatot és 4. számú napirendként a Közbeszerzési eljárás „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú pályázathoz kapcsolódóan Térségi virtuális séta fejlesztésére és a VR Headset-ek beszerzése tárgyban című napirendi javaslatot.

Szavazásra teszi fel az elhangzott napirendi pontok felvételére és tárgyalására vonatkozó ügyrendi javaslatot.

Képviselőtestület 7 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 7 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

 **1.** **Zalakarosi Fürdő Zrt. vezérigazgató munkaviszonyával kapcsolatos
 döntés meghozatala ZÁRT** Előadó: Novák Ferenc polgármester

 **2. Pályázat benyújtás a Zalakaros Liget u. 28/B. szám alatti műfüves
 sportpálya felújítása tárgyában**

Előadó: Novák Ferenc polgármester

 **3. A zalakarosi Egészségház orvosi rendelő működéséhez szükséges
 eszközök beszerzése**

Előadó: Novák Ferenc polgármester

 **4. Közbeszerzési eljárás „Zalakaros gyógyhely komplex turisztikai
 fejlesztése” című, GINOP-7.1.9-17-2017-00004 azonosító számú
 pályázathoz kapcsolódóan Térségi virtuális séta fejlesztésére és a VR
 Headset-ek beszerzése tárgyban**

Előadó: Novák Ferenc polgármester

Novák Ferenc: Bejelenti, hogy Podlovics Péter a Zalakarosi Fürdő Zrt. vezérigazgatója írásban kérte, hogy a személyét, vezetői megbízatását érintő 1. számú napirendi pontot a képviselőtestület zárt ülésen tárgyalja. A Magyarország helyi önkormányzatairól szóló 2011. évi CLXXXIX. törvény 46. §. (2) bekezdés b) pontja alapján a képviselőtestület zárt ülést tart az érintett kérésére választás, kinevezés, felmentés, vezetői megbízás adása, annak visszavonása kapcsán. Ennek megfelelően a vezérigazgató kérésére a képviselőtestület az 1. számú napirendi pontot zárt ülésen tárgyalja.

Novák Ferenc: Bejelenti, hogy a képviselőtestület 08,39 órától zárt ülés keretében folytatja tovább munkáját.

Novák Ferenc: Bejelenti, hogy a képviselőtestület 08,41 órakor nyílt ülés keretében folytatja tovább munkáját.

**Napirend tárgyalása:**

**2. Pályázat benyújtás a Zalakaros Liget u. 28/B. szám alatti műfüves sportpálya
 felújítása tárgyában** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést, melyet javasol elfogadásra. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 50/2022. (IV.05.) számú határozata:**

A Képviselőtestület

1. a műszaki tartalom ismeretében egyetért és támogatja a Zalakaros, Liget u. 28/B. szám alatti, 773/2 hrsz-ú ingatlanon található műfüves pálya felújítását.
2. felhatalmazza a Hivatalt a pályázat benyújtására és kezelésére.
3. a pályázat önrészének pénzügyi fedezetét 680.044, - Ft összegben Zalakaros Város Önkormányzat 2022. évi költségvetésének általános tartaléka terhére biztosítja.

Határidő: 2022. április 8.

Felelős: Novák Ferenc polgármester

Operatív felelős: Illés Gabriella projektmenedzser

 Horváthné Juhász Barbara pénzügyi osztályvezető – tájékoztatásul a
 költségvetés számára

**3. A zalakarosi Egészségház orvosi rendelő működéséhez szükséges eszközök
 beszerzése** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Ismerteti az előterjesztést, hozzáteszi Dr. Angi Mónika háziorvos április 01-jével a feladat-ellátási szerződésnek megfelelően megkezdte a háziorvosi feladatellátást. Szavazásra teszi fel az előterjesztés szerinti határozati javaslat elfogadását.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 51/2022. (IV.05.) számú határozata:**

A Képviselőtestület

1. az ajánlatok ismeretében egyetért és támogatja a Zalakaros Jegenye sor 8. szám alatti Egészségház bővítése során szükségessé vált eszközbeszerzéseket, melynek eredményeként 1 db EKG készülék, 1 db otoscop, 1 db kézi szívókészülék, 1 db babyhaler és 1 db felnőtt mérleg kerül beszerzésre.
2. felhatalmazza a Hivatalt, hogy a <http://unirol.unas.hu> weboldalon megrendeljen 1 db ECG-CMS300G EKG készüléket 180.340, - Ft + 1.500, - Ft szállítás, mindösszesen 181.840, - Ft összegben.
3. felhatalmazza a Hivatalt, hogy a [www.gyogyaszati.hu](http://www.gyogyaszati.hu) weboldalon megrendeljen 1 db száloptikás otoscop M-LUX F.O. készüléket 15.200, - Ft és 1 db MOMERT-5869 180 kg-ig digitális személymérleget 4.050, - Ft összegben, 1.100, - Ft szállítási díjjal, mindösszesen 20.350, - Ft összegben.
4. felhatalmazza a Hivatalt, hogy a [www.gyogypiac.hu](http://www.gyogypiac.hu) weboldalon megrendeljen 1 db Váladékszívó kézi RES-Q-VAC szívókészüléket 24.300 Ft + 1.390, - Ft szállítás, mindösszesen 25.690, - Ft összegben.
5. felhatalmazza a Hivatalt, hogy a [www.csillagpatikak.hu](http://www.csillagpatikak.hu) weboldalon megrendeljen 1 db babyhaler inhaláló készüléket 6.065 Ft + 829,- Ft szállítás, mindösszesen 6.894, - Ft összegben.
6. a megrendelt orvosi eszközök pénzügyi fedezetét 234.774, - Ft összegben Zalakaros Város Önkormányzat 2022. évi költségvetésének általános tartaléka terhére biztosítja.

Határidő: 2022. április 8.

Felelős: Novák Ferenc polgármester

Operatív felelős: Bognár Ottó Péter településüzemeltetési ügyintéző

 Horváthné Juhász Barbara pénzügyi osztályvezető – tájékoztatásul a
 költségvetés számára

**4. Közbeszerzési eljárás „Zalakaros gyógyhely komplex turisztikai fejlesztése”
 című, GINOP-7.1.9-17-2017-00004 azonosító számú pályázathoz kapcsolódóan
 Térségi virtuális séta fejlesztésére és a VR Headset-ek beszerzése tárgyban**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 7 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 52/2022. (IV.05.) számú határozata:**

A Képviselőtestület

1. jóváhagyja a „Zalakaros gyógyhely komplex turisztikai fejlesztése” című, GINOP-7.1.9-17-2017-00004 azonosító számú pályázathoz kapcsolódóan Térségi virtuális séta fejlesztésére és a VR Headset-ek beszerzésére vonatkozó közbeszerzési eljárás lefolytatását.
2. felkéri a Zalakaros Város Önkormányzata projektmenedzserét, hogy a Kardkovács és Társa Ügyvédi Iroda közreműködésével a közbeszerzési eljáráshoz kapcsolódó dokumentációt benyújtsa.
3. döntése értelmében a pénzügyi fedezet meghatározására a beérkezett ajánlatok ismeretében kerül sor.

Határidő: 3. pont 2022. április 15.

Felelős: Novák Ferenc polgármester

Operatív felelős: Illés Gabriella projektmenedzser

Novák Ferenc: Mivel a nyílt ülésen tárgyalandó napirend nem volt, megköszönte a részvételt és az ülést 08,44 órakor bezárta.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Végh Andor János Vlasicsné Dörgönye Márta

 Jkv. hitelesítő Jkv. hitelesítő